CELEX: 32019D2004
Language: ro
Date: 2019-11-28 00:00:00
Title: Decizia de punere în aplicare (UE, Euratom) 2019/2004 a Comisiei din 28 noiembrie 2019 de modificare a Deciziei 2005/872/CE, Euratom de autorizare a Republicii Cehe să utilizeze anumite estimări aproximative pentru calculul resurselor proprii bazate pe TVA în ceea ce privește transportul de pasageri [notificată cu numărul C(2019) 8595] (Numai textul în limba cehă este autentic)

2.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 310/54
               
            
         DECIZIA DE PUNERE ÎN APLICARE (UE, Euratom) 2019/2004 A COMISIEI
         din 28 noiembrie 2019
         de modificare a Deciziei 2005/872/CE, Euratom de autorizare a Republicii Cehe să utilizeze anumite estimări aproximative pentru calculul resurselor proprii bazate pe TVA în ceea ce privește transportul de pasageri
         [notificată cu numărul C(2019) 8595]
         (Numai textul în limba cehă este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Tratatul de instituire a Comunității Europene a Energiei Atomice,
         având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
         după consultarea Comitetului consultativ privind resursele proprii,
         întrucât:
         
                     (1)
                  
                  
                     În temeiul articolului 381 din Directiva 2006/112/CE a Consiliului (2), în conformitate cu condițiile aplicate în Republica Cehă la data aderării sale, acest stat membru poate să continue să scutească transportul internațional de pasageri, astfel cum este menționat în partea B punctul 10 din anexa X la directiva respectivă, atât timp cât aceeași scutire se aplică în oricare dintre statele membre care făceau parte din Comunitate la 30 aprilie 2004. Conform articolului menționat, aceste operațiuni trebuie luate în considerare la stabilirea resurselor proprii bazate pe taxa pe valoarea adăugată (TVA).
                  
               
                     (2)
                  
                  
                     Prin articolul 1a din Decizia 2005/872/CE, Euratom a Comisiei (3), Republica Cehă a fost autorizată să utilizeze un procent fix din baza intermediară pentru operațiunile menționate în partea B punctul 10 din anexa X la Directiva 2006/112/CE cu privire la transportul de pasageri.
                  
               
                     (3)
                  
                  
                     Din ultima inspecție privind resursele proprii bazate pe TVA a reieșit că autorizarea de a utiliza o metodă simplificată pentru calculul operațiunilor menționate în partea B punctul 10 din anexa X la Directiva 2006/112/CE s-a bazat pe date incorecte și incomplete. Dacă ar fi avut la dispoziție date corecte și complete, Comisia nu ar fi autorizat Republica Cehă să utilizeze estimări aproximative privind transportul de pasageri pentru perioada 2015-2020. Prin urmare, este oportun să se elimine retroactiv articolul 1a din Decizia 2005/872/CE, Euratom.
                  
               
                     (4)
                  
                  
                     Așadar, Decizia 2005/872/CE, Euratom ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Articolul 1a din Decizia 2005/872/CE, Euratom se elimină.
         
         
            Articolul 2
            Prezenta decizie se adresează Republicii Cehe.
         
         
            Articolul 3
            Prezenta decizie se aplică de la 26 noiembrie 2015.
         
         
            Adoptată la Bruxelles, 28 noiembrie 2019.
            
               
                  Pentru Comisie
               
               Günther OETTINGER
               
                  Membru al Comisiei
               
            
         
         
            (1)  JO L 155, 7.6.1989, p. 9.
         
            (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
         
            (3)  Decizia 2005/872/CE, Euratom a Comisiei din 21 noiembrie 2005 de autorizare a Republicii Cehe să utilizeze anumite estimări aproximative pentru calculul bazei resurselor proprii provenite din TVA (JO L 322, 9.12.2005, p. 19).